
บทที่ 3
วิธีการดำเนินการศึกษาวิจัย

ในการศึกษาผลกระทบจากการแต่งงานข้ามวัฒนธรรมในจังหวัดอุบลราชธานี : กรณีศึกษาชุมชนชนบทในองค์การบริหารส่วนตำบลคอนสาย องค์การบริหารส่วนตำบลไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี เป็นการศึกษาวิจัยเชิงคุณภาพแบบมีส่วนร่วม ในการคิดวิเคราะห์ร่วมกันซึ่งเป็นการศึกษาวิจัยเพื่อพัฒนาประชากรในชุมชน ให้เข้ามามีส่วนร่วมในการการศึกษาวิเคราะห์หาสภาพปัญหา ผลกระทบของการเปลี่ยนแปลงทางสังคมและวัฒนธรรมในปัจจุบันจากการแต่งงานข้ามวัฒนธรรมมีต่อครอบครัว/ชุมชน สังคมของเขาอย่างไร จะต้องดำเนินแก้ไขปัญหาอุปสรรคที่เกิดขึ้นต่อครอบครัวเพื่อเป็นการป้องกัน และแก้ไขปัญหาอย่างไร  โดยการศึกษาและวิจัยครั้งนี้เป็นการศึกษาวิจัยเชิงคุณภาพ ร่วมค้นหาองค์ความรู้จากการแลกเปลี่ยนเรียนรู้การสนทนาผ่านประสบการณ์ที่เผชิญอยู่ และการถอดบทเรียนจากชุมชน โดยให้ชุมชนได้มีการเรียนรู้และการประชุมเชิงปฏิบัติการ การสนทนากลุ่มย่อย และสัมภาษณ์เชิงลึกกรณีคู่แต่งงานข้ามวัฒนธรรมในชุมชนเพื่อทราบลักษณะและสาเหตุของการแต่งงานข้ามวัฒนธรรมในจังหวัดอุบลราชธานี กรณีศึกษาองค์การบริหารส่วนตำบลคอนสาย องค์การบริหารส่วนตำบลไหล่ทุ่งและองค์การบริหารส่วนตำบลนาสะไมอำเภอตระการพืชผลจังหวัดอุบลราชธานี ผลกระทบต่อวิถีชีวิตที่เปลี่ยนแปลงไปของทั้งด้านตนเอง ครอบครัวชุมชน สังคม กรณีศึกษาชุมชนในองค์การบริหารส่วนตำบลคอนสาย องค์การบริหารส่วนตำบลไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี สภาพปัญหาและอุปสรรคทั้งก่อนและหลังของการแต่งงานและข้อเสนอ แนวทางในการแต่งงานกับชาวต่างชาติในจังหวัดอุบลราชธานี บทเรียนต่างๆก็มีการแยกเป็นหมวดหมู่เพื่อทำการวิเคราะห์และเพื่อให้บรรลุวัตถุประสงค์ของการวิจัยในครั้งนี้ โดยการจัดระบบของข้อมูลที่ได้ จากการสังเกต การประชุมเชิงปฏิบัติการ การสนทนากลุ่ม การระดมสมอง การแสดงความคิดเห็น เพื่อให้เข้าใจความหมายในสิ่งที่ได้เรียนรู้ ในการจัดการกับข้อมูลโดยการนำข้อมูลมาสังเคราะห์ ค้นหาแบบแผน และตีความข้อมูลที่รวบรวมไว้อย่างเป็นระบบขั้นตอน ผู้ศึกษาใช้วิธีการวิเคราะห์ข้อมูล ด้วยวิธีพรรณนาเชิงวิเคราะห์ คือ.-
    1. ค่าเฉลี่ย (Mean)
    2. ค่าร้อยละ (Percent tage)
    3. ส่วนเบี่ยงเบนมาตรฐาน (Standard Deviant)

วิธีการดำเนินการวิจัย (Methods Research)
1.ลงพื้นที่ ประสานงาน สำรวจศักยภาพ สร้างความสัมพันธ์ ประชุมสนทนากลุ่มย่อย 
2.สำรวจชุมชน เปิดศักยภาพชุมชน/ประชุมเชิงปฏิบัติการถอดบทเรียน ในประเด็นสถานการณ์ด้านการแต่งงานข้ามวัฒนธรรมในชุมชนชนบทในองค์การบริหารส่วนตำบลคอนสาย องค์การบริหารส่วนตำบลไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี
3.กิจกรรมการ สนทนากลุ่มย่อย สัมภาษณ์และถอดบทเรียนขาการสังเกตการณ์ 
4.กิจกรรมการสัมภาษณ์บุคคลและครอบครัวที่แต่งงานข้ามวัฒนธรรม/ครอบครัวทั่วไปในชุมชน 
5. สรุปบทเรียนจากกิจกรรมต่างๆที่ผ่านมาทั้งการสนทนากลุ่ม การประชุมเชิงปฏิบัติการและการสัมภาษณ์
6.วิเคราะห์และเขียนรายงานผลการวิจัย

ระยะเวลาทำการวิจัย 
แผนการดำเนินงานโครงการวิจัยระยะเวลาดำเนินงาน 1 ปี (ตุลาคม 2555 – กันยายน พ.ศ.2556)

ขอบเขตของโครงการวิจัย (Scope of the research project) ในการศึกษาวิจัยมีดังนี้.-
1.ขอบเขตด้านเนื้อหา คือประเด็นการศึกษาวิเคราะห์สภาพทั่วไป ของการแต่งงานข้ามวัฒนธรรมในจังหวัดอุบลราชธานี ชาย/หญิง ชาวอุบลราชธานี พบกับชาวต่างชาติและแต่งงานกันข้ามวัฒนธรรม ในลักษณะใดบ้าง ลักษณะการแต่งงานเกิดจากปัจจัยอะไรบ้าง เมื่อมีการแต่งงานแล้วผลกระทบจากการแต่งงานข้ามวัฒนธรรมมีอย่างไรบ้าง ต่อวิถีความเป็นอยู่ของตนเอง  ของครอบครัว ของชุมชน ของสังคม และข้อเสนอแนะในการแต่งงานข้ามวัฒนธรรมในจังหวัดอุบลราชธานี  กรณีศึกษาองค์การบริหารส่วนตำบลคอนสาย องค์การบริหารส่วนตำบลไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี 
2.ขอบเขตในระดับชุมชน โดยใช้ชุมชนในเขต จังหวัดอุบลราชธานี โดยเลือกจากอำเภอที่มีการแต่งงานข้ามวัฒนธรรมมากที่สุดในจังหวัดอุบลราชธานี คืออำเภอตระการพืชผล โดยมีองค์การบริหารส่วนตำบล 3 แห่งที่มีคู่แต่งงานข้ามวัฒนธรรมมากที่สุดคือองค์การบริหารส่วนตำบลไหล่ทุ่ง องค์การบริหารส่วนตำบลนาสะไม และองค์การบริหารส่วนตำบลคอนสาย โดยมีกิจกรรมขั้นตอนการวิจัย 5  ขั้นตอนคือ 1. ประสานและสำรวจสภาพชุมชนในองค์การบริหารส่วนตำบลเบื้องต้น2.เปิดศักยภาพชุมชนและประชุมเชิงปฏิบัติการถอดบทเรียน 3.จัดประชุมสนทนากลุ่มย่อยเพื่อถอดบทเรียนเชิงลึก   สรุปบทเรียนและสัมภาษณ์เชิงลึก  4.สัมภาษณ์เชิงลึกครอบครัวและคู่สมรสหญิงที่แต่งงานข้ามวัฒนธรรมกับชาวต่างชาติและการสังเกตการณ์  5.รวบรวมทุกกิจกรรม แล้วนำมาวิเคราะห์ เชิงพรรณนาวิเคราะห์  และ 6.เขียนรายงานวิจัยฉบับสมบูรณ์ 
                  – ประชุมสนทนากลุ่มย่อย ประชุมเชิงปฏิบัติการ ถอดองค์ความรู้ สรุปบทเรียน  โดย การสัมภาษณ์สังเกตการณ์ และใช้เครื่องมือคือประเด็นการสัมภาษณ์  กล้องถ่ายภาพ  เครื่องบันทึกเสียง  วิเคราะห์และรายงานผลการวิจัย 
3. ขอบเขตด้านระยะเวลา ในการทำการวิจัย  12  เดือน โดยเริ่มตั้งแต่วันที่ 1 ตุลาคม 2555 – 30 กันยายน 2556

ประชากรและกลุ่มตัวอย่าง (Population and sample)
ประชากรและกลุ่มตัวอย่างที่ใช้ในการศึกษาวิจัยครั้งนี้ ได้คัดเลือกกลุ่มตัวอย่างจากอำเภอตระการพืชผลโดยมีคู่แต่งงานกับชาวต่างชาติมากที่สุดจำนวน 155 คู่ และในอำเภอตระการพืชผล มีกลุ่มตัวอย่างในองค์กรปกครองส่วนท้องถิ่น 3 แห่งที่มีกลุ่มตัวอย่างแต่งงานข้ามวัฒนธรรมมากที่สุด 3 แห่งคือองค์การบริหารส่วนตำบลคอนสาย จำนวน 13 คน องค์การบริหารส่วนตำบลไหล่ทุ่ง จำนวน 17 คนสะ องค์การบริหารส่วนตำบลนาสะไม จำนวน 11 คนโดยใช้กลุ่มตัวอย่างครอบครัวทั่วไป และครอบครัวที่มีการแต่งงานข้ามวัฒนธรรมในชุมชน รวม 108 ราย โดยมีชุมชนในองค์การบริหารส่วนตำบล 3 แห่งๆละ 37 ราย โดยจากกิจกรรมการประชุมเชิงปฏิบัติการถอดบทเรียนผ่านประสบการณ์ของครอบครัวและชุมชน การสนทนากลุ่ม3 กลุ่มๆละ 10-15 คนจำนวน 45 คน การสัมภาษณ์เชิงลึก จำนวน 23 คน ทั้ง 3 กลุ่มคือ บุคคลในชุมชนทั่วไป ครอบครัวที่มีคู่แต่งงานข้ามวัฒนธรรม และคู่แต่งงานข้ามวัฒนธรรม รวม จำนวน 108  ราย เป็นต้น 

เครื่องมือในการเก็บข้อมูล (Machine on hand to collect the data)
กิจกรรมสำรวจชุมชน ประชุมเชิงปฏิบัติการถอดบทเรียนเพื่อหาองค์ความรู้วันที่ (19-25 พฤษภาคม 2556) สนทนากลุ่ม สรุปบทเรียน (ระหว่างวันที่ 19-25 มิถุนายน 2556 การสัมภาษณ์การสังเกตการณ์ ระหว่างวันที่ 16-21 สิงหาคม 2556 โดยใช้เครื่องมือดังนี้.-
1. เครื่องมือที่ใช้ในการวิจัยครั้งนี้ ได้แก่ กิจกรรมการมีส่วนร่วมในการประชุมเชิงปฏิบัติการถอดบทเรียนผ่านประสบการณ์กลุ่มตัวอย่าง การสนทนากลุ่ม (Focus Group Discussion)  ตามแบบเก็บประเด็นการสนทนากลุ่ม จำนวน 3 ชุมชนๆละ 5-15 คน รวม 45  คน (ระหว่างวันที่ 19-25 กรกฎาคม 2556) และการสังเกตการณ์ การสัมภาษณ์ที่เป็นทางการและไม่เป็นทางการ ประเด็นการสัมภาษณ์ แบบสอบถาม การสัมภาษณ์เชิงลึกทั้งชาย- หญิง (In-depth Interview) 3 ชุมชนๆละ 10 คน รวม 30 คน 
2. กล้องถ่ายภาพเครื่องบันทึกเสียง รวบรวมข้อมูลตามประเด็นนำมาวิเคราะห์และเขียนรายงานผลการวิจัยฉบับสมบูรณ์
3. เครื่องบันทึกเสียง เมื่อสร้างแบบเก็บประเด็นการเก็บข้อมูลจากการประชุมเชิงปฏิบัติการเพื่อถอดบทเรียนองค์ความรู้  การสนทนากลุ่มย่อย และแบบสัมภาษณ์เชิงลึกต้นฉบับขึ้น แล้วนำเสนอให้คณะที่ปรึกษาหรือผู้เชี่ยวชาญตรวจสอบในส่วนที่เป็นปรนัยและสามารถนำไปใช้ได้ ในการนำไปใช้ของข้อคำถามแต่ละข้อและตรวจสอบความตรงกันด้านเนื้อหา นำข้อวิจารณ์เหล่านั้นจากผู้เชี่ยวชาญมาแก้ไขต่อไป ใช้ดรรชนีความเห็นพ้องต้องกันของคณะที่ปรึกษาหรือผู้เชี่ยวชาญ 

ด้านคำถาม แบ่งออกเป็น 6 ส่วน (Questions divided into five parts.) คือ.-
ตอนที่ 1.  ข้อมูลทั่วไปส่วนบุคคล  มีประเด็นคำถามจำนวน 4 ข้อ
ตอนที่ 2.  ความคิดเห็นในประเด็นต่างๆ
ข้อมูลพื้นฐานของครอบครัวในชุมชนวิจัยสภาพความเป็นมาในบริบทของชุมชนและแนวความคิดความเชื่อดั้งเดิมของวิถีชิตของประชากรในเขตองค์การบริหารส่วนตำบล 3 แห่งของอำเภอตระการพืชผล ก่อนที่จะเกิดปรากฏการณ์ของการแต่งงานข้ามวัฒนธรรมอันเนื่องมาจากสถานการณ์การเปลี่ยนแปลงทางสังคมและวัฒนธรรมโดยมีประเด็นคำถาม จำนวน 4 ประเด็นหลัก 
ตอนที่ 3 ข้อมูลพื้นฐานลักษณะและสาเหตุของการแต่งงานข้ามมีสาเหตุอะไรบ้าง  มีประเด็นคำถามหลักจำนวน 2 ประเด็นคือ ปัจจัยด้านบุคคล จำนวน 5 ข้อและปัจจัยทางด้านสิ่งแวดล้อมจำนวน  8  ข้อ ลักษณะของการแต่งงานข้ามวัฒนธรรมมีอย่างไร โดยมีประเด็นคำถาม 4 ข้อ
ตอนที่ 4.ผลกระทบจากการแต่งงานข้ามวัฒนธรรมมีอย่างไรบ้างโดยมีประเด็นคำถาม 6 ข้อ 
ตอนที่ 5. ปัญหาอุปสรรคในการแต่งงานข้ามวัฒนธรรมที่พวกเขาได้ประสบการณ์ที่ผ่านมามีอย่างไร จำนวน  4 ข้อ
ตอนที่ 6.  แนวทางในการแก้ไขปัญหาการป้องกันและแก้ไขปัญหาก่อนมีการแต่งงานข้ามวัฒนธรรมมีอย่างไรบ้าง โดยมีประเด็นคำถามหลัก จำนวน  1  ข้อ

การเก็บรวบรวมข้อมูล (Data Collection)
การเก็บรวบรวมข้อมูลการศึกษาในครั้งนี้ ผู้ศึกษาได้เก็บรวบรวมข้อมูลจาก 2 แหล่ง คือ.-
1. ข้อมูลปฐมภูมิ เป็นข้อมูลต่างๆ ที่ได้จากการสัมภาษณ์ และการถอดบทเรียนจากการประชุมเชิงปฏิบัติการ การสนทนาแลกเปลี่ยนเรียนรู้ การสนทนากลุ่มย่อย การจัดทำแผนงาน/โครงการในชุมชน โดยในการเก็บรวบรวมข้อมูลในการศึกษาครั้งนี้ ผู้ศึกษาดำเนินการสัมภาษณ์ด้วยตนเอง และข้อมูลจากนักวิจัยในชุมชนโดยเก็บรวบรวมข้อมูลเชิงคุณภาภาพระหว่างเดือนเมษายน 2556- สิงหาคม 2556  สถานที่ดำเนินการจัดกิจกรรม องค์การบริหารส่วนตำบลคอนสาย องค์การบริหารส่วนตำบลไหล่ทุ่ง และองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี 
2. ข้อมูลทุติยภูมิ เป็นข้อมูลที่ได้จากการรวบรวมจากหน่วยงานต่าง ๆ เช่น เอกสารทางวิชาการ งานวิจัย จากหน่วยงานต่างๆ เช่น สำนักงานพัฒนาสังคมและความมั่นคงของมนุษย์จังหวัดอุบลราชธานี และสำนักงานวัฒนธรรมจังหวัดอุบลราชธานี สำนักงานสาธารณสุขจังหวัดอุบลราชธานี สำนักงานพัฒนาชุมชนจังหวัดอุบลราชธานี
           
การวิเคราะห์ข้อมูล (Data analysis)
ผู้ศึกษาได้ดำเนินการดังนี้.-
รวบรวมข้อมูลจากการถอดบทเรียนของแต่ละกิจกรรมตามประเด็นการถามและนำขอมูลจัดหมวดหมู่ไว้ในแต่ละตอนที่เหมือนกันและแบบสอบถามมาตรวจให้คะแนนตามเกณฑ์ที่กำหนด โดยแบ่งเป็น 6 ตอนคือ
ตอนที่ 1. ข้อมูลทั่วไปส่วนบุคคล  มีประเด็นคำถามจำนวน 5 ข้อ
ตอนที่ 2. ความคิดเห็นในประเด็นข้อมูลพื้นฐานของครอบครัวในชุมชนวิจัยสภาพความเป็นมาในบริบทของชุมชนและแนวความคิดความเชื่อดั้งเดิมของวิถีชิตของประชากรในเขตองค์การบริหารส่วนตำบล 3 แห่งของอำเภอตระการพืชผล ก่อนที่จะมีปรากฏการณ์ของการแต่งงานข้ามวัฒนธรรมอันเนื่องมาจากสถานการณ์การเปลี่ยนแปลงทางสังคมและวัฒนธรรมโดยมีประเด็นคำถาม จำนวน 4 ข้อ
ตอนที่ 3. ข้อมูลพื้นฐานลักษณะและสาเหตุของการแต่งงานข้ามมีสาเหตุอะไรบ้าง  มีประเด็นคำถามหลักจำนวน 2 ประเด็นคือ.- 
- ลักษณะและสาเหตุของการแต่งงานข้ามวัฒนธรรมมีอย่างไร โดยมีประเด็นคำถาม 4 ข้อ
- ปัจจัยด้านบุคคลและปัจจัยทางด้านสิ่งแวดล้อม  จำนวน 8 ข้อ
ตอนที่ 4. ผลกระทบจากการแต่งงานข้ามวัฒนธรรมมีอย่างไรบ้างโดยมีประเด็นคำถาม 6 ข้อ 
ตอนที่ 5. ปัญหาอุปสรรคในการแต่งงานข้ามวัฒนธรรมที่พวกเขาได้ประสบการณ์ที่ผ่านมามีอย่างไร จำนวน 4 ข้อ
ตอนที่ 6. แนวทางในการแก้ไขปัญหาการป้องกันและแก้ไขปัญหาก่อนมีการแต่งงานข้ามวัฒนธรรมมีอย่างไรบ้าง โดยมีประเด็นคำถามหลัก จำนวน 1 ข้อ
เครื่องมือเหล่านี้ ผู้ศึกษาได้นำมาเป็นแนวทางแสวงหาคำตอบจากโจทย์วิจัยที่ตั้งไว้ ขณะเดียวกันหากบางอย่างไม่จำเป็นต้องใช้ก็จะตัดออกอย่างไรก็ตามหลักและวิธีวิทยาทางการวิจัยเชิงคุณภาพโดยมีความยืดหยุ่นตามสถานการณ์ที่พบในสนามวิจัย หลักดังกล่าวได้นำมาใช้เป็นเครื่องมือแสวงหาคำตอบในการวิจัยผลกระทบจากการแต่งงานข้ามวัฒนธรรม กรณีศึกษาองค์การบริหารส่วนตำบลคอนสาย องค์การบริหารส่วนตำบลไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี  
